CELEX: 62008CA0155
Language: fi
Date: 2009-06-11 00:00:00
Title: Yhdistetyt asiat C-155/08 ja C-157/08: Yhteisöjen tuomioistuimen tuomio (neljäs jaosto) 11.6.2009 (Hoge Raad der Nederlanden Den Haagin (Alankomaat) esittämä ennakkoratkaisupyyntö) — X (C-155/08) ja E. H. A. Passenheim-van Schoot (C-157/08) v. Staatssecretaris van Financiën (Palvelujen tarjoamisen vapaus — Pääomien vapaa liikkuvuus — Varallisuusvero — Tulovero — Säästötalletukset, jotka on tehty johonkin toiseen jäsenvaltioon kuin asuinpaikan jäsenvaltioon — Ilmoittamatta jättäminen — Jälkiverotusaika — Jälkiverotusajan pidentäminen, kun kyse on asuinpaikan jäsenvaltion ulkopuolella pidetyistä varoista — Direktiivi 77/799/ETY — Jäsenvaltioiden toimivaltaisten viranomaisten keskinäinen apu välittömien ja välillisten verojen alalla — Pankkisalaisuus)

1.8.2009   
            
            
               FI
            
            
               Euroopan unionin virallinen lehti
            
            
               C 180/17
            
         Yhteisöjen tuomioistuimen tuomio (neljäs jaosto) 11.6.2009 (Hoge Raad der Nederlanden Den Haagin (Alankomaat) esittämä ennakkoratkaisupyyntö) — X (C-155/08) ja E. H. A. Passenheim-van Schoot (C-157/08) v. Staatssecretaris van Financiën
   (Yhdistetyt asiat C-155/08 ja C-157/08) (1)
   
   (Palvelujen tarjoamisen vapaus - Pääomien vapaa liikkuvuus - Varallisuusvero - Tulovero - Säästötalletukset, jotka on tehty johonkin toiseen jäsenvaltioon kuin asuinpaikan jäsenvaltioon - Ilmoittamatta jättäminen - Jälkiverotusaika - Jälkiverotusajan pidentäminen, kun kyse on asuinpaikan jäsenvaltion ulkopuolella pidetyistä varoista - Direktiivi 77/799/ETY - Jäsenvaltioiden toimivaltaisten viranomaisten keskinäinen apu välittömien ja välillisten verojen alalla - Pankkisalaisuus)
   2009/C 180/28
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden Den Haag
   
      Pääasian asianosaiset
   
   
      Kantajat: X (C-155/08) ja E. H. A. Passenheim-van Schoot (C-157/08)
   
      Vastaaja: Staatssecretaris van Financiën
   
      Oikeudenkäynnin kohde
   
   Ennakkoratkaisupyyntö — Hoge Raad der Nederlanden — EY 49 ja EY 56 artiklan tulkinta — Jäsenvaltio verottaa pääomia (niistä saatavia tuloja), joita kyseisessä jäsenvaltiossa asuva on sijoittanut jossain toisessa jäsenvaltiossa sijaitsevaan laitokseen — Ilmoittamatta jättäminen asuinjäsenvaltiossa — Kansallinen säännöstö, jonka mukaan muista jäsenvaltioista peräisin olevia tuloja voidaan verottaa 12 vuoden ajan mutta kotimaasta peräisin olevia tuloja viiden vuoden ajan — Suhteellinen sakko — Siinä jäsenvaltiossa, josta tulot ovat peräisin, olemassa olevan pankkisalaisuuden vaikutus
   
      Tuomiolauselma
   
   
               1)
            
            
               EY 49 ja EY 56 artiklaa on tulkittava siten, että ne eivät estä sitä, että jäsenvaltio soveltaa sellaisissa tapauksissa, joissa säästötalletuksia ja niiden perusteella saatuja tuloja on salattu kyseisen jäsenvaltion veroviranomaisilta ja joissa näillä veroviranomaisilla ei ole mitään sellaista tietoa näiden säästötalletusten ja niiden perusteella saatujen tulojen olemassaolosta, jonka perusteella ne voisivat käynnistää tutkimuksen, pidempää jälkiverotusaikaa silloin, kun nämä varat pidetään jossain toisessa jäsenvaltiossa, kuin silloin, kun ne pidetään ensiksi mainitussa jäsenvaltiossa. Sillä seikalla, että tämä toinen jäsenvaltio soveltaa pankkisalaisuutta, ei ole merkitystä tältä osin.
            
         
               2)
            
            
               EY 49 ja EY 56 artiklaa on tulkittava siten, että ne eivät estä sitä, että silloin, kun jäsenvaltio soveltaa pidempää jälkiverotusaikaa jossain toisessa jäsenvaltiossa pidettyihin varoihin kuin tässä ensiksi mainitussa jäsenvaltiossa pidettyihin varoihin ja kun nämä ulkomaiset varat samoin kuin niiden perusteella saadut tulot oli salattu ensiksi mainitun jäsenvaltion veroviranomaisilta, joilla ei ollut mitään sellaista tietoa niiden olemassaolosta, jonka perusteella ne olisivat voineet käynnistää tutkimuksen, sakko, joka määrätään kyseisten ulkomaisten varojen ja tulojen salaamisen perusteella, lasketaan suhteessa jälkiveron määrään ja tämän pidemmän ajanjakson perusteella.
            
         
      (1)  EUVL C 158, 21.6.2008.
   
      EUVL C 171, 5.7.2008